Document ID: 31994D0941

NEUVOSTON PÄÄTÖS,
tehty 14 päivänä joulukuuta 1994,
kolmansista maista tulevien kalastustuotteiden tuonnissa sovellettavista siirtymätoimenpiteistä (94/941/EY)
EUROOPAN YHTEISÖJEN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
kalastustuotteet sisältyvät perustamissopimuksen liitteessä II olevaan tuoteluetteloon; terveyttä koskevat vaatimukset tuotannossa ja markkinoille saattamisessa annetaan direktiivissä 91/493/ETY(3),
kolmansista maista tulevien kalastustuotteiden tuonnista säädetään direktiivin 91/493/ETY 11 artiklan säännöksissä, joihin sisältyvät muun muassa hyväksyttyjen laitosten luettelon sekä terveystodistusmallien laatiminen,
siihen asti kunnes yhteisö tekee päätökset kalastustuotteiden erityisten tuontiedellytysten vahvistamisesta kunkin kolmannen maan osalta jäsenvaltioiden on huolehdittava siitä, että kyseiseen tuontiin sovelletaan mainitun direktiivin 11 artiklan 7 kohdan mukaisesti vähintään yhteisön tuotantoa koskevia edellytyksiä vastaavia edellytyksiä,
siirtymäkauden terveystodistusmalli on laadittu direktiivin 91/493/ETY 16 artiklan mukaisesti kolmansista maista tulevien kalastustuotteiden terveystodistuksia koskevista eräistä siirtymätoimenpiteistä neuvoston direktiivissä 91/493/ETY säädettyyn järjestelmään siirtymisen helpottamiseksi 15 päivänä maaliskuuta 1993 tehdyllä komission päätöksellä 93/185/ETY(4); kyseisen päätöksen soveltamisaika päättyy 31 päivänä joulukuuta 1994; tämän vuoksi olisi tärkeää pitää voimassa kyseinen siirtymäkauden terveystodistus kunnes on laadittu tilapäiset luettelot hyväksytyistä laitoksista ja kolmansista maista tapahtuvan tuonnin häiriintymisen estämiseksi, ja
direktiivin 91/493/ETY 7 artiklan 2 kohdassa säädetään velvoitteesta toimittaa komissiolle ja muille jäsenvaltioille tiedoksi kaikki hyväksyttyjen laitosten luetteloihin tehdyt muutokset; olisi määrättävä mainittujen luetteloiden sekä mainitun direktiivin 11 artiklan 5 kohdassa säädettyjen luetteloiden saattamisesta ajan tasalle joka toinen kuukausi,
ON TEHNYT TÄMÄN PÄÄTÖKSEN:
1 artikla
Jäsenvaltioiden on 1 päivään maalikuuta 1995 pidettävä voimassa kalastustuotteiden nykyiset tuontiedellytykset, sellaisina kuin ne on esitetty direktiivin 91/493/ETY 11 artiklan 7 kohdassa, sekä päätöksen 93/185/ETY liitteessä tarkoitettu terveystodistusmalli.
2 artikla
Poiketen siitä, mitä direktiivin 91/493/ETY 7 artiklan 3 kohdassa ja 11 artiklan 5 kohdassa säädetään, hyväksyttyjen laitosten ja tarvittaessa hyväksyttyjen uivien jalostamoiden luetteloiden, joista on tehtävä päätös mainitun direktiivin 11 artiklan 4 kohdan c alakohdan mukaisesti, ajan tasalle saattaminen on suoritettava joka toinen kuukausi.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä joulukuuta 1994.

Labels: 3
5